open-index/open-wikipedia-markdown huggingface dataset:
Sino-British Joint Declaration

**Sino-British Joint Declaration** no sambua gangetula ba gotalua negara Tiongkok faoma Britania Raya sanandrösa ba Hong Kong mangawuli barö mbawa Tiongkok. Lahalö gangetula andre me 1984 me no dua fakhe lafahuhuosi ia i'otarai 1982. Ha sara dödö zi dombua negara wa ba zi 1 Yuli 1997 aefa Hong Kong moroi ba wamatörö Britania Raya ba möi barö wamatörö Tiongkok. Hong Kong no barö mbawa Britania Raya i'otarai 1842.

## Fama'anö

Ba rafe wama'anö wangosara andre me 1982, ifa'ema mbua wangera-ngerania Deng Xiaoping, ketua Partai Komunis Tiongkok ba börö da'ö göi högö negara Tiongkok. "Sambua negara dombua lala wamatörö" da'ö duho fefu wahuhuosa ba zi dua fakhe irugi 1984 me afuriatania ha sara dödö zi dombua negara faoma fatambai ba wamaduhu'ö dokumen *joint declaration* faoma tandra tanga zondrönia'ö huhuo moroi ba Tiongkok ba Britannia Raya. Fao dödöra fatambai wa ba zi 50 fakhe aefa wanou'ö Hong Kong ba danga Tiongkok ba mbaŵa si fitu 1997 lala wamatörö ba Hong Kong tefalua molo'ö prinsip "sambua negara dombua lala wamatörö".

## Ösi

Bakha ba dokumen wahasara dödö andrö ifabu'u Tiongkok wa lö tebulö lala wamareta si no to'ölö ba Hong Kong simane lala wamatörö huku, lala wamatörö waniaga, aŵö wanehegö tanöbö'ö simane fa'oŵulo zato, fama'ema ösi gera-era si lö taha-taha ba folo'ö wa'alowalangi ero zamösana niha mbanua.

## Fanema'ö

Ato niha si faduhu tödö wa prinsip "sambua negara dombua lala wamatörö" andre no lala fondrege faudu khö Hong Kong ba wanohugö wanörö lala demokrasi. Ba hiza so wanimba tödö khö ndra sondrönia'ö ba Britannia Raya wa lö igogohe linia Tiongkok.

## Famalua

Ha ha'uga waŵa aefa wamaduhu'ö dokumen wahasara dödö andrö no tebörögö so wamatuhe. Lö omasi Tiongkok na fao zamatörö Hong Kong ba ngawalö huhuo ba wama'anö wamuli Hong Kong ba ndröfi 1997. Lö alulu ira wanguma'ö wa ha sondrönia'ö moroi ba Tiongkok ba Britania Raya zi fao ba rafe. Molo'ö ya'ira, "dua ahe sökhi, tölu ahe lö faudu". Baero da'ö omasi Tiongkok wamörögö mangetu'ö zanandrösa ba politik ba Hong Kong heŵa'ae lö na irugi ndröfi 1997.

## Umbu
Kambodia

**Kambodia**  no sambua negara si so ba Asia Tenggara. Ibukotania Phnom Penh ba sowanua khönia lafotöi niha Khmer sangoguna'ö Li Khmer.
Karate

**Karate** ya'ia da'ö sambua döi wakake soguna sibai ba wanura sura, sabölö oya karate safusi, karate nga'örö moroi ba mbuku, meföna  naha wanura so zitehaogö moroi ba guli geu, iada'e karate.

## <big>Ngawalö garate</big>
**karate angi**, moguna simane naha ba wobukusi ö, ba idanö nibadu, mobukusi nukha, ba naha gama gama tanöbö'ö. Karate mbuku, la'oguna'ö ba wanura. Karate kora na no aefa labaso, ba tola labali'ö wobukusi hadia ia manö.

## Umbu
Keude Bakongan

**Keude Bakongan** no sambua mbanua ba Kecamatan Bakongan, Kabupaten Aceh Selatan. Kodenia ba wamatörö Indonesia 11.01.01.2001.

## Umbu
Koendrafö

**Koendrafö** ya'ia da'ö no sambua desa ba Kecamatan Lölömatua, Kabupaten Nias Selatan. Da'e Kodenia ba wamatörö Indonesia 12.14.01.2006. No so ia ba gotalua mbanua Tesikhöri tanö yöu, Hilifaondratö tanö ba gatumbukha, Hili'otalua tanö raya ba Lawalawaluo tanö ba gaekhula.

## Sowanua

Molo'ö data statistik moroi ba ndröfi 2023 so 980 niha ba Goendrafö, ba gotaluara so 509 ndra alawe ba 471 ndra matua.

## Ngawalö zoguna ba zato

Ba Goendrafö so sambua sekola SD, sambua SMP ba sambua SMA. Tola te'erai mbanua andre si tedou moroi ba mbanua tanöbö'ö, börö wa'oya zekola si so khönia.
  
Molo'ö data BPS Kabupaten Nias Selatan 2023 ba no afökhö we'amöi ba gödo zofökhö moroi ba mbanua andre, börö me aröu sibai. Simanö göi nahia wanabina awö poliklinik ba apotik, heŵa'ae so sa puskesmas ba zahatö.

He na aröu khönia ngawalö wanolo ba si fakhai ba wökhö, so sa'atö ba khönia sambua harimbale si tobali nigamö fefu mbanua si fasui. Töra moroi ba da'ö so göi sambua koperasi nifotöi Koperasi Simpan Pinjam Pengembangan Pedesaan (KSP3) soguna sibai ba wondrou'ö lala wangalui niha.

Baero da'ö so ba Goendrafö sambua gereja Gereja Katolik, dombua gosali Protestan BNKP ba mato ha'uga ngawua gosali *sekte* Protestan sigide-ide.

Oya nasa nomo si lö manöndra haga listrik ba desa andre. Ha 207 omo zi so listrik. So göi sambua malige BTS (li Indonesia *menara* HP) ba mbanua andre, bahiza asese aetu khai-khai HP ba malige BTS andrö.

## Famatörö

Ba ginötö wamatörö niha Belanda me tefasindro afdeeling Nias ba ndröfi 1919, Koendrafö tefaböbö ba Onderafdeeling Zuid Nias (Nias Selatan) ba Onderdistrik Lölöwa'u. Simanö göi me no *merdeka* Indonesia, me Onderdistrik Lölöwa'u tobali Kecamatan Lölöwa'u, toröi manö Goendrafö ba gölana Lölöwa'u.

Me 1996 me tefasindrö Kecamatan Lölömatua, ba ba ginötö da'ö tefawu'a Goendrafö tobali ngaro Kecamatan Lölömatua si no fahatö sibai.

## Ni'osatuagö

Herman Laia, S.H., M.Hum., (★ 22 Juni 1953, † 11 Agustus 2017) no samösa guru sebua ba no göi irai tobali ia dekan ba Fakultas Hukum Univesitas Katolik Medan (UNIKA) (1985-2004), anggota DPRD Sumatera Utara (1997-1999). Herman andre no göi samösa moroi ba zi hadauga niha sangodödögö wanga'asogö Kabupaten Nias Selatan (ba ginötö da'ö lafotöi ia *pemekaran* moroi ba Kabupaten Nias), da'ö göi mbörö wa latuyu ia Ketua Bamus Pernis (2001-2005), sambua organisasi sama'anö fefu hadia ia ena'ö tola tefasindro Kabupten Nias Selatan. Me mowua halöŵöra ba tefasindro Kabupaten Nias Selatan ba ndröfi 2003, tobali ia Kepala Bappeda Kabupaten Nias Selatan (2004-2008). Aefa da'ö igogohe oya ngawalö halöŵö ba wamatörö Kabupaten Nias Selatan irege molombase ia 2013 börö wökhö mboto.

## Umbu

## Khai-khai baero

* Badan Pusat Statistik Kabupaten Nias Selatan.
KTP

**KTP** hurufo fangadogo-dogo'ö moroi ba li Indonesia ya'ia da'ö *Kartu Tanda Penduduk*. Ba zisagörö tanö Indonesia, fefu niha sino ikhamö felewitu fakhe (*17 tahun*)ba no silötolalö'ö no la haogö dandra nono mbanuania. Waö-waö ma lala nitörö ba wo'urusi ya'ia ena'ö aboto ba dödö nono mbanua, la'ohe zura-sura ba gödo wamareta gamaudu *Dinas Kependudukan dan Pencatatan Sipil.* Da'ö lala ni törö. Ba hiza meno itörö tungö ba no la'alösi wa'afalukha ba gödo gofu hadia manö ni'urusi, ba no molala dödö nono mbanua me tola la urusi ba gu'ö. 

****sura sito'ölö mufalua (''secara umum'')****  

Ya'e lala nia :

* Ono mbanua tola labokai nahania bawuka *Disduk Capil Kota Batam* ( https://disdukcapilbisa.batam.go.id/ )
* Nano lafo'ösi fefu ni'andrö bawuka da'ö yaŵa, ba lahenagö fefu zoguna ba wo'urusi ya'ia simane : *Kartu Keluarga, KTP sino ara, batanöbö'ö nia*
Na ya'ira si so moroi baero Batam, lala nitöröra, si'oföna la urusi zura findra moroi ba mbanuania hezo i'otarai, numalö ba mbanua Batam. Sura findra da'ö dania sitobali dane-dane ba wangahaogö KTP ba Batam.

## Goi-Goi Wo'urusi
Goi-goi wo'urusi simane da'a tou:

# Dozi nono mbanua so'urusi KTP ena'ö so numero hape sauri, ba wame'e turia dania hezo irugi fo'urusi sura-sura andrö
# NIK zangandrö fo'urusi KTP tesöndra numero wa'a'onombanuania ba naha *database* *kependudukan Kota Batam* ba no so döi sindruhu wa la halö gambarania (*rekam*) bawangahaogö KTP sitola tefareso ba gu'ö
# Lö irai i andrö wangahaogö KTP ba zi tölu waŵa andre
# Fefu ni'andrö ena'ö tefönui aefa da'ö la höndrögö ba gu'ö samake tandra JPG/JPEG tebai töra moroi ba zi 5MB ero data nifazaeweda.
# Fefu ni'andrö ena'ö la'ohe na inötö so wangombakha wano awai.
# Inötö wo awaisi fefu zura-sura soguna tebe'e ginötö 2 hari wohalöŵö aefa so gangombakhata wano awai (*diverifikasi*).
# Fanga'i sura sino awai tebai niha bö'ö, haniha si so töi ba zura ni urusi.

## Hewisa Nono Mbanua
Nano te'asiwai fefu zura-sura soguna ba wo'urusi KTP da'ö ba, ono mbanua :

# Te'andrö wa so wa'aboto badödö ba tenga ni faso ba wame'e fefu dandra mbotonia satulö khö *Dinas Kependudukan dan Pencatatan Sipil Kota Batam* ena'ö la fa'ese wanohugö lala halöŵö ba wangasiwaisi
# Ena'ö so wa'aboto badödö wa data-da sisala ni be'eda ba wo'urus KTP da'ö no sambua fo sawö goi-goi sino la fa'anö ira amada famareta ba ta sawöi huku da'a :*Undang-Undang Administrasi Kependudukan (UU No. 23 Tahun 2006 pasal 93).*

## Umbu
Korea Utara

**Korea Utara** no sambua negara si so tanö ba gatumbukha danö Tiongkok ba tanö ba gaekhula danö Jepang.
Köfa Agape

**Köfa Agape** no sambua göfa nasi si föföna sibai molaya ba gotaluara Gunungsitoli ba Danö Niha ba Sibolga ba hulo Sumatera. Föna we'aso göfa Agape, so ha'uga göfa geu side-ide si töra gurahu sebua moroi ba göfa, ba hiza lö molaya ira ero ma'ökhö, irege lö la'ila lafa'anö wofanöra niha. Ha itaria moloyo ira na so gama-gama ni'ohera lumalö ba Gunungsitoli ma zui ba Ziboga. Agape no sindruhu köfa nasi ba molaya ia ero ma'ökhö.

## Waö-waö wanga'asogö Göfa Agape

Tohare göfa Agape ba Danö Niha ba mbaŵa si fitu 1965, ha dua waŵa fatua lö ira'ui ba dangania wamareta Indonesia Soeharto. Ba ndröfi da'ö göi, la'owasaini 100 fakhe wanuriaigö Turia Somuso Tödö (Injil) ba Danö Niha ira Gereja BNKP. Ba wangowasaini *yubileum* andrö labe'e mbuala sambua göfa ira Gereja Protestan Rheinland ba Jerman khö Gereja BNKP.

Börö we'aso göfa Agape andre ato niha moroi ba Danö Niha sofanö-fanö möi ba Sumatera, he ba wowöli soguna khöra ma zui gama-gama wogalera ba he göi ba wangalui fa'auri. Tola taŵa'ö wa fefu niha si no irai manörö köfa möi ba Ziboga aefa ndröfi 1965, si lötolalö'ö no irai latörö göfa Agape. Da'ö mbörö wa tehöngö sibai göfa andrö ba gotalua Nono Niha.

## Umbu
La'a-la'a

**La'a-la'a** no ngawalö ni'ila hörö si so ba hadia ia fefu. So zafusi ba so göi zaitö, so zoyo ba so göi zowuge'e. Ba hiza börö me itugu mangoguna'ö Li Ndrawa niha, so döi-töi la'a-la'a sambö mu'oguna'ö sa'ae ba börö da'ö no oi olifu niha döinia.

''So göi wamo'eluaha ero la'a-la'a ba . Duma-dumania la'a-la'a nifotöi .
 

## Umbu
Ladea

**Ladea** no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2024.

## Umbu
Lala nangi

**Lala nangi** ma **mafi noho** no si öfa wetahö sanuturu heza yöu, raya, atumbukha ba aekhula. Kodenia ba li Indonesia U, S, T, B (Utara, Selatan, Timur, Barat) ba ba li Inggris N, S, E, W (North, South, East, West). Te'oguna'ö lala nangi ba Danö Niha me föna ba wanohonogöi heza gametahö i'otahögö na edöna lafasindro sambua omo ma sambua banua si bohou ma sagörö mbolo mbenua ma zui na lako'o lewatö niha. Bahiza iada'a te'oguna'ö göi ia ba wangalui heza so sambua nahia ba gulidanö mangoguna'ö wangerai *koordinat* si no muhonogöi ba zi sagörö ulidanö. Andrö wa moguna sibai lala nangi andre ba wakake simane *[[kompas]]*, GPS ba ba gambara danö (*peta*).

## Töi Lala Nangi

So ŵalu lala nangi molo'ö ba wa'amofanö dandra luo, simane ba da'a mitou : 

# Yöu (0°)
# Atumbukha aolo yöu ma timu laŵi (45°): si so ba gotaluara yöu faoma atumbukha
# Atumbukha (90°)
# Atumbukha aolo raya (135°): si so ba gotaluara atumbukha faoma raya
# Raya (180°)
# Aekhula aolo raya (225°): si so ba gotaluara raya faoma aekhula
# Aekhula (270°)
# Aekhula aolo yöu (315°): si so ba gotaluara aekhula faoma yöu

## Fotandroi lala nangi

Me föna ba Danö Niha, fatua lö lafasindro nomo ba lahonogöi ua wetaro heza i'otahögö faudu ba wamaigi lala nangi si sökhi. Lafotöi da'a **foriŵa duturu geu**. Lafalua ia ba zihulöwöngi na no otufo namo (± bözi 08.00) ba mufaudugö wehaga mbanua ba zoroma haga luo. Lataru'ö lewuö sise-ise mato sandrohu niha wa'anau ba dalu naha nomo si göna haga zino, ba ba lumö lewuö no mege lariŵa duturu geu: labagi dua, labagi öfa, labagi ŵalu ba labagi fele'önö. Na no awai woriŵa duturu geu andre awena lahonogöi heza wetaro i'otahögö omo sedöna lafasindro.

## Umbu
Laos

**Laos** no sambua negara si so ba Asia Tenggara, ba gotaluara Thailand ba Vietnam. Ibukotania Vientiane. Mato töra matonga zowanua khönia moroi ba soi Lao andrö wa li resmi ba negara andre li Lao.
Laowö Hilimbaruzö

**Laowö Hilimbaruzö** no sambua mbanua ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2007.

## Umbu
Laowömaru

**Laowömaru** no sambua manö-manö soroi ba Danö Niha. Molo'ö nidunö-danö andrö so me föna niha sotöi Laowömaru si toröi bakha ba dögi gara sebua si so ba Fodo, Gunungsitoli. Ya'ia andre no niha si so fetua, fondrege wa'abölö. So khönia siŵa rozi mbu kaŵe, heza tesöndra fetuania andrö, ba börö da'ö lö itehe lataba mbunia, mendrua manö latöwö högönia.

No göi i'oguna'ö wa'abölönia Laowömaru ba worabu gama-gama niha soloyo ba nasi. Baero da'ö omasi göi ia idöni Danö Niha faoma sinali sesolo, omasi ia ihatö'ö ba hulo Sumatera.

Bahiza samuza ma'ökhö lafakao wo'omonia ba wangila hadia fetuania andrö. Andröi lahawui ia, lataba mbunia, ba afuriatania labuni ia.

## Khai-khai baero

* Laowömaru, Wikibuku Nias.
Lase

**Lase**, ya'ia da'ö na ba Danö Niha la ila niha wa sambua mado sino ara so ba Danö Niha. Lase göi no sa'ae ta'ila wa sambua sinanö sino mozawili ba zi sagörö Tanö Niha. Ya'ia sinanö sauri ba danö sabe'e. Lase andre, buania fao töi zinanö nia fagölö, lakaoni khönia Lase. Bua lase, ba no sambua bua danga niha khöda na mangawuli moroi ba danö niha numalö mi siefo, lase moroi ba danö niha no sambua mbua zinanö somasi niha.

## Ngawalö lase
Lase, oya ngawalönia ba danö niha ya'ia da'ö simane si no asese ta'ila ba zamawa bua lase ba fasa ma ba harimbale simane : 
* Lase mbatawi. Lase da'a ba no tobali bua lase ni fahulö niha. No göi so sa'ae zamawa ba fasa, irege lase mbatawi andre no tola la'öli niha silö sinanö lase da'ö.
* Lase ndru'u. Lase ndru'u, sindruhunia fagölö manö ira lase tanöbö'ö fagölö-gölö ba ndru'u, ha ya'i na lase ndru'u andre, oya zi tenga ni tanö, ma lamane lase sauri manö, lase sauri samösa. 
Lase andre ba no oya ngawalönia si no auri ba Danö Niha, sindruhunia so dombua Lase andre ya'ia da'ö lase nifotöi *duku* ba sambua tö ya'ia da'ö lase nifotöi *langsat*. Lase si no la'ila sotöi (L. domesticum var. duku) sito'ölönia ebua hogunia, esolo dölania, ba bulunia awe'e-we'e, la'a-la'a sowuge'e sibai, ba hiza dölania adogo-dogo. Egebua mbuania, so zi 15-20 ngawua sangamohi. Da'ö lase nifotöi *duku* baero ba zimane da'a, fagölö ira lase, iza'i töinia *langsat*

## Lase moguna ba mboto
Lase andre ba ta'ila wa sambua sinanö so wua. Ba bua nia, na asoso ba la'a-la'a nia a'usö. Hiza bua lase andre, rasonia, ami gulo. Hunönia da'ö zafeto. Lase sino irai lasura gunania ba mboto, itaha wökhö ba dölö-tölö (*peradangan*), so göi zanguma'ö wa bua lase andre tola itaha ma ilawa wökhö tödö (*penyakit jantung*), so lawa fökhö gulo (*diabetes*), izago gamaudu nuo (*menjaga sistem saraf*), izago guli niha (*menjaga kesehatan kulit*), inönö watahana mboto (*memperkuat imun tubuh*). ba tanöbö'ö nia. .
Lase andre, göi auri ba danö sabe'e, ba tola auri faoma hunö nitanö ma ni hayaigö ba danö, ba na no molewöi ia, ba tola latanö ba naha si no latatugöi.

## Ngawalö Lase
* Lase Niha
* Lase Mbatawi
* Lase Ndru'u

## Umbu
Li Indonesia

**Li Indonesia** (*Bahasa Indonesia*) ya'ia da'ö li ni'oguna'ö ma nihuhuosi ba danö Indonesia. Tobali ia li *resmi* ba da'ö. Sangoguna'ö ma Sohuhuosi li da'a i'otarai me tumbu ambö töra 42 *zuta* niha. Hiza i fa'oya sohuhuo li da'a fefu 260 zuta niha börö me fefu niha Indonesia lafaomaha ira Li da'a ba zikola ba lafake ia göi ba gödo zamatörö ma wamareta.
Li Italia

**Li Italia** no sambua li ni'oguna'ö ba negara Italia. Baero ba Italia te'oguna'ö göi ia ba danö Swiss.
Li Niha

**Li Niha** no sambua li ni'oguna'ö niha si toröi ba Danö Niha awö mato ha'uga hulo si fasui khönia. So ambö töra fitu ngaotu ribu niha sangoguna'ö Li Niha.

## Ngafu Li Niha

Molo'ö Lea Brown so tölu ngafu Li Niha nifotöi "dialek" ba li Indonesia:
* Ngafu **Li Yöu** ni'oguna'ö ba Gunungsitoli ba si fasui, ba Nias Utara ba ba Nias Barat
* Ngafu **Li Otalua** ni'oguna'ö ba Gomo faoma Susua
* Ngafu **Li Raya** ni'oguna'ö ba gotalua niha raya awö Pulau-Pulau Batu.

Lafotöi fefu ngawalö ngafu li andre "dialek", börö me no fahatö sibai ira. Lö aröu sibai wa'afabö'öra simane ba gotalua zi dombua li si fabö'ö, simane duma-dumania ba goralua li Niha ba li Batak. Ha fa'afabö'ö ngawua wehede ni'oguna'ö zi so ba gotaluara, si mane na laŵaö saekhula ba li Raya, ba laŵaö banio ba li Otalua awö ba li Yöu. Molo'ö Nothofer arakhagö 80% fagölö fefu ngawa li andrö.

Heŵa'ae simanö abölö muzawili li yöu ba Danö Niha, börö me no la'oguna'ö li yöu andre ba woraka Zura Ni'amoni'ö ira falito Protestan, irege muzawili ia ba zi sagörö Tanö Niha.

## Famoligö ba fanura

Ba li Niha so mato ha'uga ngawua li si so ha ba Danö Niha. Duma-dumania famoligö li nisura faoma **ö** ba **ŵ** (da'a dombua hurufo nifili Sundermann ba wanura li andrö). Ba hiza li sindruhu si so ha ba Danö Niha ya'ia da'ö  **kh** ba **ndr**. Tonönö ba da'ö wangulu mböröta ngawua wehede ndrege wetaronia bakha ba huhuo simane ama tobali nama, bagi tobali mbagi, eleŵazi tobali geleŵazi ba tanöbö'önia. Baero zi so ha ba li Niha andre inönö na sa Sundermann wangoguna'ö nifotöi *apostrof* (tandra `'`) ba wanandrai hurufo nihöndrögö simane ba wehede bini'ö ma la'a-la'a.

### Duma-duma hurufo ba mböröta ngawua wehede sangulu na te'oguna'ö ia bakha ba huhuo

* **a**: *ama — nama; awa'ai — gawa'ai; ahe — gahe*
* **b**: *bagi — mbagi; bawa — mbawa*
* **d**: *danga — ndranga*
* **e**: *eleŵazi — geleŵazi; eha — geha; ekhe — nekhe*
* **f**: *fondraru — wondraru*
* **i**: *i'a — gi'a; ina — nina*
* **k**: *kara — gara*
* **o**: *ola — nola; owöliŵa — gowöliŵa*
* **t**: *tanö — danö*
* **u**: *uli — guli; uo — nuo*

### Tandra wombaso

So 16 dandra wombaso ya'ia da'ö:

### Fehede fangali

 ha ba wehede niha yöu so,  ha ba niha raya.

1. = niha si oföna

2. = niha si dua

3. = niha si tölu

sms = samösa

oya = töra samösa

## Umbu
Li si bohou

**Li si bohou**, no te tandrösaigö ba wehede salua ba mbawa niha Keriso ba ginötö wangandrö, li sibohou molo'ö taromali tebai ni o'ö-o'ö fagölö ira tandra fanema'ö Eheha. Ba Li Indonesia ia *bahasa lidah ma* *bahasa Roh.* Ba li sibohou na ba danö niha asese laŵa'ö, fa'abölö wangandrö, irege lita ia, maniri-niri ba lö sangila eluaha li nia ba ginötö da'ö, ha si so fangi'ila *(karunia)* moroi khö zokhö ba zisamösa niha irege tola ifo'eluaha li da'ö. Li si bohou no sambua gangolifa li ba zi sagörö ulidanö si tebai la tanö ba dödö, me tenga moroi ba niha gulidanö ia, li ni be'e Zo'aya ba niha ni'omasi'öNia. Si to'ölönia, solau li si bohou ba so khönia wangi'ila ma hulö za ma'ele'ö, irege moguna sibai ia ba gotalua niha keriso, ba wangombakha hadia zedöna alua ia da'a ba he göi salua ba zi soföna silö alua na.


## Umbu
Luo

**Luo** (simbol: ) no sambua ndröfi si tobali fusö nifotöi ba li Indonesia *tata surya*, nifasui-sui gulidanö. No arakhagö owulo-wulo ia ba afönu *plasma* saukhu awö *magnet*. Fa'ebuania töra ambö 109 wa'ebua gulidanö.
Mado

Töi ngawalö mado si so ba Danö Niha.

## A
Amazihönö

## B
Baeha &bull;
Baene &bull;
Baeŵa &bull;
Bago &bull;
Bagolö &bull;
Balazi &bull;
Bali &bull;
Baru &bull;
Bate'e &bull;
Bawalowalangi &bull;
Bawamenewi &bull;
Bawaulu &bull;
Bawö &bull;
Bazikho &bull;
Boha &bull;
Bohalima &bull;
Böröhili &bull;
Börömezaya &bull;
Böwö &bull;
Buaya &bull;
Bulu'aro &bull;
Bunawölö &bull;
Bu'ulölö

## D
Dachi &bull;
Daeli &bull;
Daely &bull;
Daföna'ö &bull;
Dafulu &bull;
Dakhi &bull;
Dandrosa &bull;
Dao &bull;
Daru &bull;
Dauwö &bull;
Dawölö &bull;
Daya &bull;
Delau &bull;
Delötö &bull;
Dilalö &bull;
Dohare &bull;
Dohöna &bull;
Dohude &bull;
Dohulu &bull;
Dolea &bull;
Döwa &bull;
Duha &bull;
Duhulu &bull;
Duru &bull;
Duwulani

## F
Fakho &bull;
Famaugu &bull;
Fanaetu &bull;
Farökha &bull;
Fau &bull;
Fawura &bull;
Finowa'a &bull;
Fondrahi

## G
Gafore &bull;
Gaho &bull;
Gamainö &bull;
Gamarö &bull;
Gamazu &bull;
Gamöfö &bull;
Ganumba &bull;
Garamba &bull;
Gari &bull;
Gaurifa &bull;
Gea &bull;
Ge'e &bull;
Gehomo &bull;
Giawa &bull;
Göri &bull;
Gowa &bull;
Gowasa &bull;
Gowi &bull;
Gulö

## H
Halawa &bull;
Halu &bull;
Harefa &bull;
haria &bull;
Harimao &bull;
Harita &bull;
Hawa &bull;
Hendri &bull;
Hia &bull;
Hinare &bull;
Hondrö &bull;
Hulu &bull;
Humendru &bull;
Hura

## L
Lafau &bull;
Lahagu &bull;
Lahu &bull;
Laia &bull;
Laiya &bull;
Lalu &bull;
Laoli &bull;
Laowö &bull;
Larosa &bull;
Lase &bull;
Lature &bull;
Lauwö &bull;
Lawölö &bull;
Lazira &bull;
Limbu &bull;
Lö'i &bull;
Lömbu &bull;
Lowalani &bull;
Luaha &bull;
Luahambowo &bull;
Luo

## M
Maduwu &bull;
Manaö &bull;
Manaraja &bull;
Mangiwadanö &bull;
Maru'ao &bull;
Marundruri &bull;
Ma'uwu &bull;
Mazulai &bull;
Mendröfa &bull;
Meziwa &bull;
Möhö &bull;
Mola

## N
Nadoya &bull;
Nahönö &bull;
Nakhe &bull;
Namölö &bull;
Nanehe &bull;
Na'uru &bull;
Naya &bull;
Nazara &bull;
Ndraha &bull;
Nduru &bull;
Nehe &bull;
Nene

## O
Owasaluo

## S
Sabuanafulu &bull;
Sadumba &bull;
Sao'iagö &bull;
Saota &bull;
Sarahönö &bull;
Sarumaha &bull;
Siawa &bull;
Siba'a &bull;
Sifalaete &bull;
Sihura &bull;
Si'owasa &bull;
Sisobaene &bull;
Siwa'ahe &bull;
Siyawa &bull;
Solokhoi

## T
Tabalihili &bull;
Taföna'ö &bull;
Telaumbanua

## W
Waha &bull;
Wahuwusa &bull;
Wakho &bull;
Wandru &bull;
Waö &bull;
Waoma &bull;
Warai &bull;
Warasi &bull;
Warökha &bull;
Waruwu &bull;
Wate &bull;
Wau &bull;
Wa'u &bull;
Waya &bull;

## Y
Yawazihönö

## Z
Zabölö'ani &bull;
Zagö &bull;
Zagötö &bull;
Zai &bull;
Zalukhu &bull;
Zamili &bull;
Zamönö &bull;
Zandroto &bull;
Zebua &bull;
Zega &bull;
Zendratö &bull;
Ziawa &bull;
Zidömi &bull;
Zihönö &bull;
Zikhamö &bull;
Ziliwu &bull;
Zimali &bull;
Zina &bull;
Ziraluo &bull;
Zolobö &bull;
Zörömi

## Umbu
Magiao

**Magiao**, asese laŵa'ö ia göi **beo**, sambua gurifö so'afi, wofo si no tehöngö ba zi sagörö ulidanö. Hana wa tehöngö?, me no sa'ae ato zo faduhu'ö wa magiao andre, fofo sibaga-baga, sisökhi li, salio sibai onekhe ba wamadumaisi li zasese irongo. Simane ngawua wehede ma sinunö nifaguruö khönia, tola i go'ö wehede ma li zasese nirongonia (Li Indonesia *bisa menirukan suara*). Börö wa'asökhi li nia ba he bu nia, tebai ni taha wa no ato zangalui fofo andre ba ndru'u ba gatua ba lahalö ba gazuni, la'uri la rorogö ba ba gafuriata oya la famawa ba zogale ni binibini'ö (Li Indonesia *diseludupkan*) börö me samatörö ba Indonesia no tesura wa Magiao andre no lafaogö ia ba gurifö ni faeri (Li Indonesia *yang dilindungi*). Ba ginötö safuria andre me no ato zanga'i ya'ia ba lö oya tö zi toröi ba gatua ma ba mbenua, arakhagö ma'ifutö tola taya ma ahori (*punah*) wofo andre ba danö niha. Simane sino lasura ba gu'ö museum me 2017 wa arakhagö taya, ba lö sa'ae tarongo li nia.

Simanö göi ni sura ba gu'ö ba suaranusantara.com me 10 mbaŵa si 11 döfi si 2017 ni raka Dohu Lase, no owulo moroi ba ndraono sekola, ba famareta so urusi "dinas lingkungan hidup", ba ira satua mbanua ba tanöbö'ö ba wamatunö hewisa lua-lua khöda **Beo Nias** andre ma *Magiao.*

## Fetaro Magiao ba mbanua bö'ö''(Penyebaran)''
Magiao si so ba Danö Niha no mozawili göi ba mbanua tanöbö'ö simane ba Sri Lanka, India, Himalaya, numalö ba gatumbukha irugi Filipina

## Waö-waö ''(Deskripsi)''
Magiao andre, fa'ebua mbotonia lö ebua sibai so ba zi 40 seti, hiza no sebua ia moroi ba gotalua beo tanöbö'ö. La'a-la'a magiao andre, no sökhi sibai, ba högönia lö atabö sibai mbu, ba so za'usö ba wetaro dangi-danginia, ma hulö zo talinga sambua waehuta moroi ba danöbö'ö. Magiao andre, ba simanga mbua geu ba ngawalö zohombo sigide-ide *(serangga)*, ba nahiania ba geu salaŵa sibai, ba auri ira safasa, so zilatao ba so zihene, ba magiao andre, sambua wofo si lö famaedo ba zi sagörö ulidanö, hewisa wa'onekhenia ba wamadumaisi ngawalö nirongonia, ba sasese latötöi khönia. Magiao no arakhagö lö sa'ae tesöndra ba gatua ba Danö Niha me no oi teboka gatua, ba no oya göi nira'u, nifaliaro niha, irege lö oya tö, ba arakhagö taya sa'ae. Moguna la orifi ba lafaliaro, ba la'angeragö hewisa lala ba wangoya'ö magiao andre. Hiza magiao, fao ba gangolifa wofo sitebai lahalö, me no so goi-goi zamatörö. *(burung yang dilindungi)*

## Umbu
Malaysia

**Malaysia** no sambua negara si so ba Asia Tenggara ba zitambai nasi na lafaigi moroi ba Medan. Ibukotania Kuala Lumpur, heŵa'ae abölö oya gödo wamatörö so ba Putrajaya. Sowanua khönia arakhagö 60% niha Melayu, bahiza so göi niha Tionghoa awö niha India.
Lölö'ana'a Gidö

**Lölö'ana'a Gidö** no sambua mbanua ba Kecamatan Gidö, Kabupaten Nias. Kodenia ba wamatörö Indonesia 12.04.06.2020.

## Umbu
Malu

**Malu** ma fealu (Li Indonesia berburu) no fehede ni'oguna'ö ba li Niha na möi ira wangalui ba wofa'ala ma mondra'u aurifö si so ba gatua Aurifö sasese lafa'ala ma lara'u na möi malu ya'ia da'ö laosi, nago, sökha, böhö, sigölu, btn.

## Ngawalö Wealu ba Danö Niha
So ha'uga ngawalö wealu ba Danö Niha si no lafalu-falua ira satua föna, ya'ia da'ö:
* **Malu Laosi**, nifalua zi darua, datölu ma irugi dalima niha; tola ha si sambua ngambatö tenga niha sato (Li Indonesia *Kelompok kecil*).
* **Malu sökha**, nifalua zi ha'uga mgambatö si no hasara tödö, fa'atora mato daönö irugi felendrua niha. Malu sökha tola lafalua zi ha'uga ngambatö lafotöi ira molo'ö fa'ato lamane sambua ngawawa zialu (Li Indonesia *kelompok sedang 6 s.d. 12 orang*) 
* **Mamolo**, nifalua niha sato ma zi sambua, dombua banua si no hasara tödö ba wamasindro gangowuloa wamolo, fa'atora mato 24 irugi ngaotu niha, lamane sambua ngawawa wamolo (Li Indonesia *sekelompok besar/orang banyak*)

## Amakhoita ba Wealu
Fatua lö mufalua wealu, ba si'oföna i'owuloi zifao khönia sondrönia'ö fealu ba wanga'i wahasara dödö khöra, la honogöi simane:
* Hadauga ira zifao, nifili niha sabölö fagohi ba ndru'u, tola onomatua si no la boto si hino döla irugi satua si no bihasa, ba sowaöri boto (Li Indfonesia orang sehat) si lö fökhö faniri, mozo, ulu, btn.
* Lafalua wamoni fatua lö möi ira ba ndru'u wealu, duma-dumania si no mongambatö tebai forudu ia ba ndrongania 3 ngaluo fatua lö möi malu. Tebai manötöi sabe'e/mangöndru, tebai mangelifi, tebai falele, tebai falimo, tebai fa'udu/fagua-gua, ba tanöbö'önia.

## Amakhoita ba Wamolo

## Fakake Wealu
Niha si malu, si'oföna sibai, niha sibarani manörö atua, du'u ba sangila lögu danö. Ba we'amöi malu, labörö sibai, owulo hawa'ato zimöi mealu, ba mangandrö zatua khöra, ena'ö la söndra gahulua utu ndru'u simane : laosi, nago, sökha, bogo, böhö, ba tanöbö'ö. Hiza bawe'amöi malu, oya sibai gamonita, tebai manötöi sabe'e ma tebai falele. Amonita da'a la be'e ba dödöra ya'ira simöi malu. Aefa mangandrö, ba dozi zimöi malu, la'ohe doho zamösana, belewa si so saembu ba löwi-löwi, ba asu mato hauga rozi sitobali awö solohi utu ndru'u. Nano aefa mangandrö, bafakake no oi so ba danga, ba la honogöi hezo labörötaigi wofanö, ba faoma lafatunö dania hezo wetaro orudu zui ira.

## Malu ba mbanua-banua

### Ase
Meföna me abölö nasa gatua, ambö ato nasa niha ba danö niha, utu ndru'u oya sibai, ba lö marase niha we'amöi malu, ha mato sabata, ba no tola lasöndra gahuluara. Ia da'a ba no oi teboka mbolo mbenua, irege mangalö sa'ae wa'oya gutu ndru'u ma aurifö. Niha moroi ba danö niha, sino to'ölö malu ma mangalui sökha ba gatua, lakaokö we'amöi ba zitambai nasi fetaro ba danö Ase, ba wangalui sökha me tenga ha ba wangalui diwo simane nifalua ndra satuada meföna, iada'a fealu no hulö sambua lala halöŵö ia, me ahuluara so niha sowöli molo'ö fa'abua ba wali'era ma nikilo ba ni'erai hauga ribu rufia mbölinia. Aboto ba dödö niha fefu wa ono niha no niha sonekhe sibai ba wealu, me no sambua ni tohugö simane nifalua ndra satua meföna ba Danö Niha. 

## Umbu
Mamaukhu

**Mamaukhu** ya'ia da'ö halöwö nilau ina gurifö sangadulo. Töi manu sangadulo lafotöi "samaukhu".

## Mamaukhu manu
Sihene si no mangadulo inötö mamaukhu, adulonia nomege ifaukhugö fa'ara dua wulu asara (21 hari) ba mamoto tobali ono manu.

## Umbu
Manafo

**Manafo** ma zui monganga afo, ba Li Indonesia *mengunyah sirih*, no sambua hada famosumange ba Danö Niha nibe'e zowatö khö dome, ira satua hada, salaŵa, ba tanö bö'önia.

## Afo
Afo ya'ia da'ö töi rahu-rahu ninganga ba hada manafo. Tefa'anö ia ba mbola-bola nifazökhi moroi ba geleyömö so la'a-la'a soyo ba saitö. Rahu-rahu nafo andre ya'ia da'ö taŵuo, gambe, betua, fino, ba itaria göi tefaogö mbago. Afo da'e abölö abölö sibai gunania, he ba hada, fariawösa, awö ba wahuwusa. Ba hada abölö sibai te oguna'ö ia, ba na tebe'e ba dome sifao fanari tefotöi ia fanari fame'e afo.

## Umbu
Mesin

**Mesin** no sambua wakake ni'oguna'ö ba wamagaölö gaolo-gaolo irege tola mofanö zimane mobil awö sepeda motor ma zui ba wamuwusi idanö, gas ma angi irege telulugö abölö zimane roket ma köfa sihombo.

Ena'ö alua wamagaölö ma zui wamuwusi andre moguna energi wamobörö, tola moroi ba listrik ma zui moroi ba batere. Ba hiza me föna, fatua lö nasa so listrik ba batere, te'oguna'ö idanö sahele ba wamagaölö sambua gaolo-gaolo simane gaolo-gaolo ni'oguna'ö ba pabrik. Baero idanö sahele, no göi irai te'oguna'ö idanö ni'aukhugö, moroi ba zimbonia telulugö hadia ia, simane ni'oguna'ö ba nifotöi *kereta api uap* me föna. Lafazökhi *mesin* andre niha soguna ba wangaohasi halöŵö danga.


Berkas:Suzuki G13BB in Jimny.jpg|alt=|Mesin mobil
Berkas:S-IC engines and Von Braun.jpg|alt=|Mesin roket samuwusi abölö-bölö gas irege tezaumba roket ba dalu mbanua
Berkas:Rolls-Royce Trent 1000 jet engine.jpg|alt=|Mesin göfa sihombo sondröni bakha nangi ba ilulugö abölö-bölö furi irege ilulugö miföna göfa sihombo andrö
Berkas:Steam engine in action (two-thirds speed).gif|alt=|Mesin *kereta api uap* sangoguna'ö zimbo nidanö saukhu
Berkas:WaterMill wheel 20180913.jpg|alt=|Mesin sangona'ö idanö. To'ölö la'oguna'ö ia me föna ba wamazökhi hamo


## Umbu
Manusuli

Ba danö niha, wa'oya lala halöŵö nifalua niha ba wangalui soguna. Simane ba wangalui diwo. Sitoröi ba mbanua si so idanö, no sambua naha ba wangalui diwo. Hiza, diwo ni'alui soguna ba zisakali femanga. No sa'ae la'ila niha nifotöi manusulö. Na manusuli, ba lafaigi nidanö silö abakha sibai, ni alui na manusuli, ya'ia da'ö uro, hambae, ba naso mbaeŵa ba lahalö. 

## Lala Salio
Lö diwo banomo? Harimbale ara nasa ba wowöli i'a budu, adulo, ma nagole mbawi? Ba danö niha, no niha sonekhe-nekhe ba wangalui tanömö gö. Ihalö zi'ölinia ba naso khönia dufa ba iohe dufa faoma bola-bola naha gahulua dania. Ba wanusuli, lö mamake fakake sabua, lafake manö danga sino ibe'e so'aya. Silötola'ö so, fa'abarani, ba wosusuli arö gara, faoma tögi ziso ba nidanö. Börö, sala-sala göi ba tenga baewa nisöndara, so gulö. 

## Ösi Nidanö
Ba danö niha dozi idanö tola naha wanusuli, asala idanö nia lö abakha sibai, ba natola ba zoya kara maifu. Manusuli ha tanga zoguna ba wondrau i'a ba ba wangakali uro saminini'ö ya'ira barö gara. Na awena labörögö wanusuli, na lö irai manusuli'ö götö da'a, ba henagö wa'ebolo dödö. Tenga halöwö saoha wanusuli, moguna wamamaha, fa'asese wolau ya'ia, fanaha tödö, fanörö fa'akao ba fa'anau gölö. Lö aröu ira niha sifagai, sanusuli tola ahulu oya ma ahulu ebua, tola ahulu ide-ide, tola manö löhadöi ahulua. Ösi nidanö, so guro, hambae, elefu, bakhu, baeŵa, laedo ba so göi guro sebua, sasese laŵa'ö otou, ba side-idenia laŵa'ö kewu-kewu. 

## Umbu
Matiana

Ba wamondrongo fehede **matiana**, motetaru mbörö mbu niha, malaŵa'ö ia, mohokha bu. Na latötöi ba li Indonesia lamane : *kuntilanak*. Matiana, fefu niha si so ba danö niha ba heso ba danö misiyefo, asala niha si'onarai danö niha, böi sofu khöra matiana, lafatunö khöu hewisa ia nifotöi matiana. Matiana lö ya'ia ba zima'ökhö, nahania zibongi. Matiana, simane nifatunö-tunö ndra satua meföna, wa matiana andre ya'ia sitenga awö ma lawa'ö bekhu ndra alawe simate ba wo'ono. Ba hulö zindruhu meno lafati ia niha, Na mofanö niha ba zibongi ba na terongo atö li wofo lamuhu, ba sito'ölönia fao ira ndra matiana. Matiana ahatö ia ba mbombo, me lawa'ö ira amada meföna wa matiana bazibongi mangalui uro, irege na latörö niha nidanö ba oya sibai lele guro, lele hambae, ni farisayoi ndra niha ba danö niha wano i'a matiana. Ba no so ba wangera-ngera ba danö niha wa na tohare lamuhu ba sifao khönia ya'ia matiana, ba matiana da'ö lumö-lumö (*arwah*) ndra alawe simate ba wo'ono.

## Umbu
Meföna Me Ide-idedo

**Meföna Me Ide-Idedo** no sambua zinunö si tehöngö ba Danö Niha me ndröfia si-70 ni'anunöisi ndra **Band Simaenaria** moroi ba Lahewa. Heŵa'ae te'anunöisi ia ba li Niha, sinunö andre tenga sinunö asli Nono Niha, bahiza no sinunö nihalö moroi ba gangowula band CCR (Creedence Clearwater Revival) moroi ba Amerika Serikat. Töi zinunö asli andre *Cotton Fields* (kabu gafasi), nisura Huddie Ledbetter moroi ba band CCR me ndröfi 1940.

Ya'ira sifao awö bakha ba Band Simaenaria (1972-1976) andre ya'ia:

* Martin (Gadi'u) Zebua (*sondrönia'ö zanunö*)
* Asadin Bu'ulölö (gitar, kibord, sanunö)
* Teos Zebua (sanunö)
* Trisman Zendratö (sondrönia'ö gitar, 1972-1973)
* Winay (sondrönia'ö gitar, 1974-1976)
* Robert Tan (gitar/sanunö)
* Yusuf/Hiap (gitar/sanunö, 1973-1974)
* Ui (bas, 1972-1974)
* Kiat (bas, 1974-1976)
* Frans (drum)

Sinunö andrö no tehöngö sibai ba zisagörö Tanö Niha irege lawalinga sinunö Nono Niha ia. Bahiza simane si no tesura yaŵa, tefa'anö ia ba Amerika Serikat.

## Töi zinunö


Me föna me ide-idedo
Ilu'ido inagu
Itörö tödögu ninagu

Me möiga sa ba nowima
Aröu danö ma fasui
Itörö tödögu ninagu

ref:
Si yaŵa ba hili salaŵa
So nosema si numana
Itörö tödögu ninagu
Ufaigi ufakhölödo
U'ila nasi ba zaröu
Itörö tödögu ninagu


## Faigi göi

* Sinunö Pop ba Turia Somusodödö
* Sinunö Nias ba Inkulturasi Gereja
* Mardiana ba Fa'amuzaewe Zinunö Pop ba Danö Niha
* Band Simaenaria
* Bate'e Brothers
* Potret Musisi Nias: Yas Harefa
* Potret Musisi Nias: Man Harefa
* Potret Musisi Nias: Havino S. Duha

## Basoŵa

* ''Band Simaenaria Lahewa'', blog Klaus Sturm, mufaigi me 13/05/2024. 
* ''Lagu-Lagu Nostalgia di YouTube'', blog Klaus Sturm, mufaigi me 13/05/2024. 

## Khai-khai baero

* Meföna Me Ide-Idedo (YouTube)
* ''Sinunö Band Simaenaria'' (YouTube)
* ''Mengenang Musik Nias Band Simaenaria'' mufaigi me 14/05/2024. 

## Umbu
Merkurius

**Merkurius** (simbol: ) no sambua planet fondrege ide-ide ba fondrege ahatö ba luo. Na 365 ngaluo ginötö ni'oguna'ö Danö ba wamasui sakali luo, inötö Merkurius ba wamasui luo ha 87,97 ngaluo. Töi Merkurius tehalö moroi ba *Mercurius*, töi samösa lowalangi ndra niha Romawi solumö'ö waniaga niha, si tobali tenge-tenge ndra lowalangi bö'ö, ba si tobali *si-so-ba-huhuo* ba gotaluara lowalangi ba niha. Börö me no ahatö sibai ia ba luo, awai ta'ila Merkurius andre ba gaekhula aefa sibai aekhu luo. I'anema'ö aefa aekhu luo tola oroma ia hulö ndröfi sabölö mohaga.
Mewo

**Mewo** no sambua halöŵö ba wamaigi-maigi ena'ö böi i'a mbua wakhe siliŵi, heŵa'e tenga ha siliŵi zi tola mamakiko fakhe, bahiza aurifö bö'ö göi. Tebörögö mewo niha na no ibörötaigö möi yaŵa lai wakhe ba latohugö irege inötö wamasi. Ba wameta'u fofo lafagamöi zihulö niha-niha nitaru'ö ba gowoto laza. So göi zangoguna'ö kale-kale susu nibe'e bakha ono gara, si murete-rete ero ifaheu ia angi ma zui na ladöni zinali famöbö ya'ia nifotöi houra. Baero da'ö tola lafazökhi waeta moroi ba lewuö niböbö faoma houra. Ero ladöni ia ba mufafaeta waeta irege agata'u wofo ma zui aurifö bö'ö sedöna mamakiko fakhe. Si to'ölönia niha si möi mewo toröi ba nose-ose, moroi ba da'ö idöni-döni houra. So göi zamöbö fuka ba huno lala wehombo ziliŵi irege oi te'u'u ira na lalau moloi.


Berkas:That lucky day.jpg|Siliŵi somasi-masi wemanga bua wakhe
Berkas:Kakashi2.jpg|Ni'oniha-niha nifasindro ba wameta-meta'u siliŵi ba fofo bö'ö sedöna mamakiko lalai wakhe
Berkas:COLLECTIE TROPENMUSEUM Een vogelverschrikkershuis in de rijstvelden bij de ruines van Majapahit nabij Modjowarno TMnr 60042353.jpg|Ose-ose nahia wemewo ba danö Jawa
Mogai gitö

**Mogai gitö**, tola lawaö göi **sangai gitö, sogai gitö.** Ba danö niha fangai gitö andre ba no sambua lala halöwö ba zi dozi songambatö. Gitö andrö ba tekhai ia moroi ba döla hafea. Fa'aso hafea andrö so nitanö ba so göi zauri samösa mbolo zinanö. Lala wa'auri *hafea* andre, ibörögö moroi ba mbua nihayaigö, ba nano ebua maifu ba amena (awena) latanö ia ba mbolo zinanö si no muhonogöi. Ba ginötö iada'a, hafea andrö ba no tobali tuho wangalui niha ba mbanua si so ba danö niha hewa'ae so nasa lala wangalui tanöbö'ö, simane: famoto kara, fana'u gawu, fagai ba nasi, fatuka, ba tanöbö'ö nia. Niha si so bolo kabu hafea ba fogai gitö andrö tola möi lala wangalui soguna ia, iza'i lö-tola-lö'ö alio-lio ma fagohi-dödö ena'ö awai ia fatua tara luo. Hana wa simanö? Börönia gitö sibohou ma gitö si lö sibaku ba tebai göna idanö. Da'ö göi mbörö wa tebai lakhai gitö ba ginötö deu.

## Mamawa Gitö
Gitö sino lakhai, lakufu, ba aefa da'ö labakukö ba naha sino lahönagö. Nano oköli ba tola sa'ae lafamawa. So dombua lala nitörö ba wamawa gitö andrö, ya'iada'ö: (1). I'ohe (i'onoro) samosa gitönia sokhö ba wamawa ba harimbale. Ifamawa ba niha gofu ha niha manö somasi mowöli na no hasara dödöra wa'ebua mböli. Famawa simane da'a asese alua ba niha sitoröi ba mbanua si lö irugi moto. (2) Na no irugi moto mbanua zokhö gitö ba sasese alua ya'ia da'ö sowöli gitö i'ondrasi nomo zokhö. Föna nomo zokhö latimba wa'abua, ba molo'ö fa'abua gitö ibai mböli sowöli khö zokhö molo'ö fahasara dödöra wa'ebua mböli ero'ero sakilo gitö. Sowöli gitö andrö lafotöi ia toke gitö.

## Böli Gitö lö So'ahonoa
Irugi mane ma'ökhö andre ba böli gitö lö so'ahonoa. Sasese alua misa ba harimbale ba dalimanö ha'uga niŵa'ö zowöli. Hadia mbörö? Börö me ya'ira andrö ba ha sowöli ba gotalua. Laŵa'ö ba li Indonesia, ya'ira andröba *pembeli pengumpul*. Gitö ni'ölira andrö ba lafatohu wamawa misiefo ba danö Sumatra si so fabiri, börö melö nasa fabiri zangahaogö gitö andrö ba danö Niha. Tatu manö lahaogö si'ai wangerai fefu zoguna ena'ö mohare ira göi. Töratöra zalua ba ndröfi da'a ba we'aso waba dungö corona. Boli gitö tenga ha lö fo'ahonoa, salua me ibörögö waba dungö *corona* ba ndröfi 2020 andre aekhu tou mböli gitö moroi ba Rp 7.000/kg tobali Rp 4.000/kg - Rp 5.000/kg. Fa'alua da'a ba niha mbanua sanötöna fa'aurira ba wogai gitö, ba tola teŵa'ö abula dödö sebua. Teŵa'ö da'ö börö me nisöndrara ero ma'ökhö ba wogai gitö te'ai tobali dane-dane ba wanga'asogö fefu zoguna khöra. Abua si'ai khöra wangetu'ö hadia latohugö manö wogai gitö ma halöŵö tanöbö'ö.

## Umbu
Molau bawi

Molau bawi, folau bawi, sambua halöŵöa ba gangolifa hada nono niha ba danö niha. Nisura bada'a, ha sambua bagia moroi ba zoya sibai lala halöŵö nifalua ba hada ba wanga'i niha ma ba wame'e niha. Bositö hada da'a no tebai mulalöi ia, me no tobali lohe-lohe saro ba wondrorogö fefu zitobali hada nono niha, ena'ö lö taya, ba tola möi famaha'ö ba ndraono sibohou ebua. Ba mbosi-bosi hada, na sanga'i niha atö, ya'ia da'ö ono matua ifaigi nono alawe, ba bosi hada no oya sibai, irugi sara ngaluo tö lö aluo walöŵa, bada'ö tefalua lala halöŵö nifotöi molau bawi. Ba wolau bawi ma lamane, molau bawi, ni'ohe ya'ia da'ö, bawi sino la'etu'ö ma sino hasara dödö ni'oguna'ö ba walöŵa mahemolunia. Tenga hada'ö, baero mbawi ni'ohera, ba la'ohe zitoröi garate (böwö sitoröi) faoma böra sino latatugöi. Hiza bawi ni'ohe dua nga'eu.

## Umbu
Molaza

**Laza,** ya'ia da'ö sambua naha wananö fakhe sitobali fangorifi niha. **Molaza**, halöŵö niha sombokai sambua naha wananö fakhe nifotöi laza. Ba danö niha, laza no tobali sambua moroi ba zoya, lala halöŵö nono mbanua ba wanohugö fa'auri. Laza, ni bokai ba ndraso, ma si so ba zifadaya-daya, sangele idanö. Na fakhe nitanö ba hili, laŵa'ö ia, **sonowi**. 

## Laza ba Hilina'a Tafu'ö
Amada bupati Nias, i kafaloini wananö fakhe ba laza si so ba Hilina'a Tafu'ö fetaro kecamatan Idanögawo. Folaza andre, no tola möi fa'abataha ma'ifu ba wanörö fa'atosasa. Tatu manö ni farou dödö nono mbanua ena'ö labe'e dödöra ba wolaza andre. Ba hiza ba mbanua Hilina'a ba fa'atohare namada bupati, no monönö wame'e fa'aterou dödö. Folaza, na la'odödögö ba möi fangalui sebua.  

## Waö-waö Wolaza
Folaza ba danö niha, no fagölö ira ba mbanua tanöbö'ö misa, ha ya'ia no fabö'ö-bö'ö lala wanötöi lala halöŵönia. Waö-waö wolaza andre, i'otarai ba zi'oföna sibai ya'ia da'ö : 

### Mombala
Mombala ba laza, mangohori du'u, mo lowi du'u sambua-sambua owoto. Nano aefa labala, ba la baloi mato ha'uga hari ha oköli ia, ba na ilau teu atö ba du'u nia la'ohe ba ngai gowoto. Ba ginötö wombala no la börötaigö, tanömö wakhe, no lahayaigö töinia dania ya'ia da'ö **famasua**, ba zisambua naha, ena'ö fagamö-gamö ginötö nano tola nitanö dania wakhe andre. 

### Mamaku
Aefa mombala, ba iada'a tola tebörögö wamaku. Famaku, lahori bakha ndru'u ba la börötaigö lafaku sambua-sambua owoto. Nano awai fefu wamaku, ba sito'ölönia samaku ira matua, ba moroi furi bazino awai lafaku, so ndra ina-ina no labörötaigö wamoboto, Famoboto andre, sambua halöŵö ba wo fagölösi tanö sino ibabali'ö ma sinörö mbawa waku.

### Mananö
No awai lafaku, laboboto, ba famasua no göi ebua, tola nitanö, iada'a halöŵö mananö. Ba wananö, famasua sino la gölu-gölu, ba latanö ira sohalöŵö ba laza. La aturai gotalua ero sara wakhe, irege irugi afönu zi hauga owoto zino labokai andrö.

### Mangeheta Du'u
Meno awai wananö ba lösa'ae sitoröi, ba iada'a solaza, la börötaigö, lafaigi nidanö sangele, ba la owi gowoto gasa-gasa wombaloi fangeheta du'u. Halöŵö wangeheta du'u nano ebua sa'ae wakhe, no ibörögö molai. Ba hiza fefu bakha ba zisambua-sambua owoto laheta ndru'u. Ba aefa da'ö la'osamuzaigö wame'e pupu. 

### Mewo
Fakhe sino latanö, no sa'ae ibörötaigö molai, ba iada'a lazagö ba wofo, siliŵi. Laza sino latanö fakhe, lazago, ero ma'ökhö. Mewo, ba wanaboi siliŵi.

### Mamasi
Nibaloi dozi solaza ya'ia da'ö mamasi. Ba wamasi, ba no gonikö, ba labagi lala halöŵö, so zamasi, sozamöbörö, so zamolangi (laheta gadaya), ba so zo'okhoi'ö. Nano, awa'i la'okhoi'ö ba ulitö (gabah) tola la fagili'ö ba gilinga wakhe tobali böra, ma latutu ba lösu, tobali böra. 

## Umbu
Myanmar

**Myanmar** ya'ia da'ö no sambua negara ba Asia Tenggara ba gotaluara Thailand ba Bangladesh. Ibukotania Naypyidaw heŵa'ae kota fondrege ebua khönia Yangon. Sowanua khönia töra-töra niha Burma. Li nasional ni'oguna'ö li Burma ba sabölö oya niha khönia fao ba agama Budha.
Mondrali

**Mondrali** no sambua *desa* ba ''Kecamatan'' Idanögawo, Kabupaten Nias. Kodenia ba wamatörö Indonesia 12.04.10.2020.

## Umbu
Mosagi

**Mosagi** no töi föna gosali niha Islam ba Danö Niha. Lö ta'ila heza moroi döi andre, te moroi ba li Belanda *moskee* sitobali mosagi ba lela Nono Niha. Töi asli moroi ba li Arab ya'ia da'ö *masjid* sitobali *mesjid* ba li Indonesia. Bakha ba mesjid andre lafalua wangandrö nifotöi *sholat*, heza lafosumange Lowalangira ya'ira niha Islam, ba mangalulu ira khönia. Sito'ölönia lafalua da'a ero luo Zumaha, sasese lafotöi sholat Jumat.
Nagole

**Nagole** no föfö mboto sombuyu-mbuyu ba gotalua guli ba töla simane si tola mufera'ö ba mbörö danga ma zui ba waha. Baero da'ö so göi nifotöi nagole, ya'ia ndriwo.

## Nagole

Nagole no botoŵa sombuyu-mbuyu sombalugö töla, he ba niha ba he ba gaurifö. Eluahania lö fao ba da'ö zimane alakhaö.

Ba gaurifö si so töla hulu, oroma ombuyu nagole ba abe'e döla. Fabö'ö ma'ifu nifotöi nagole ba zinumbua, ya'ia ndroto mboto zinumbua so'ida-idanö, he töla, ŵa'a ma zui bua. Ba nandröta lafotöi nagole fefu zi so barö guli tanö yaŵa.

## Ndriwo

So dombua ngawalö nagole si tobali ndriwo: nagole safusi ba nagole soyo. Nagole manu awö mbebe lafotöi nagole safusi, ba nagole mbawi awö göröbao lafotöi nagole soyo.  Oi fabö'ö zu'a-su'a dawö si so bakha ba nagole safusi ba ba nagole soyo awö wa fabö'ö göi lala wondrino ya'ia. Faigi tabela andre si tou ba wangila zu'a-su'a ha wa'oya protein awö dawö si so bakha ba zi ero nagole:

Moguna wangönöni zu'a-su'a protein awö dawö ba nagole andre, ena'ö tola ta'ila ta'öna'ö wemanga ya'ia. Duma-dumania na andrö manö zi tobali ndriwo ha nagole mbawi, ba ta'ila wa oya sibai dawö-tawö ba da'ö, ba ha ma'ifu protein. Börö da'ö na lö famalali gö ba tola mo'amböta mboto ba protein, ba falawu töra dawö.

Sindruhunia lö salania na oya mu'a dawö, bahiza manöi zu'a-su'a *[[kolesterol]]* ba mboto na mu'a tawö-tawö si so ba nagole si mane nagole mbawi andrö. Ba molo'ö ira sangi'ila, itugu alaŵa zu'a-su'a kolesterol ba itugu tola te'asogö wökhö dödö (li Indonesia: **') ba ma zui **'.

Fabö'ö ia nagole manu. Bakha ba nagole manu no oya so *[[protein]]* ba ha ma'ifu dawö. Börö da'ö abölö moguna ba mboto na mu'a dua kali manu ba sakali nagole mbawi. Baso zura sanandrösa ba ndriwo ba wangi'ila hadia guna wemanga nagole ba mboto.

## Umbu
Ndroto-ndroto mboto niha

**Ndroto-ndroto mboto niha** no ngawalö waosatö mboto simane högö, tanga, faha, ahe, hörö, ta'io, btn. Ba hiza töra moroi ba da'ö oya nasa waosatö mboto si so bakha barö guli si lö oroma ba hörö, he alakhaö, nagole, töla, btn. Awena oroma fefu da'a na lataba mboto, he boto niha ba he boto gaurifö. Andrö wa ba mbolokha wangi'ila latötöi ia *anatomi*, moroi ba li Yunani, eluahania manataba faoma ono nekhe.

## Ndroto-ndroto mboto tanö baero

Faigi gambara si so numero.

# Högö
# Sikhala: dangi-dangi, hörö, fiso/talinga, ikhu, bawa, lela, ifö, simbi, bo'ö, tömba
# Bagi: tölö-tölö
# Alisi
# Tötö'a: meme, töla nosu
# Fusö
# Talu: betu'a, löwi-löwi
# Göla-göla ma Fa'alawe ma Famatua
# Ba'i/dere
# Faha
# Balöduhi
# Bisi: angango mbisi, adulo mbisi
# Bu'u gawono
# Lalu'a gahe, börösisi, turukahe
# Ta'io
# Si'u
# Bagi mbölökha
# Bölökha
# Tanga: lalu'a danga, turu, turu sebua, turu luo, turu laŵa, turu mani, turu siakhi

## Ndroto-ndroto mboto bö'ö

Ahe, alakhaö, alisi, alogo, angango, arango, araro, ate, bewe, bo, boha, bu, bua, bu hörö, bu mbewe, bu röngöröngö, dangi-dangi, do/ndro, tötö'a, gambi, göla-göla, hulu, lela, mbango-mbango, nagole, ngingi, ono hörö, rambe, röngö-röngö, sa'a, tarizi, toyo, tödö, tögi mbo'ö, tögi nikhu, töla, tölö-tölö, uo, uto, uli, uli hörö
Ni'owuru

**Ni'owuru**, ya'ia da'ö töi gö ma töi ndriwo ba danö niha ni haogö moroi ba nagole mbawi ni asioini, ni'owuru ö ma diwo sotöi, ni'owuru diwo ni a'asogö sokhö omo naso domenia, irege ni'owuru andre tobali gö ia soguna ba wamalua hada (*adat*) ba danö niha.

## Lala wangehaogö
Ba wangehaogö Ni'owuru so ngenoli nifalua, ya'ia da'ö: 
* Si'oföna mufili mbawi satabö (*tambun*) sino ebua, silö'ölö'önia mato tölu alisi lumalö miyawa.
* Na no mufili mbawi satabö ba lafesu gahe la'ohe baulu moroi ba mba'o, awena lafahö galogo, ba labaloi wa'atelawo ofeta mate.
* Na no mate ba fatua lö mu'ohe ba naha wangeheta bu ba si'oföna lahawui idanö/lasasai enaö ehao (*bersih*) ba ombuyu guli mbawi.
* Fangeheta bu, so dombua lala wamalua. ya'ia da'ö:
** Latöwö mbu (*dicukur*), meföna ba wanöwö bu mbawi ni'owuru lafake razi ma förögi nihaogö wangatarö'ö. Ni'owuru nitöwö bu abölö fataha lö alio obou moroi na labo'aö go'oisö faoma idanö saukhu.
** Labo'aö go'oisö, famalua ya'ia landrohu-ndrohugö wohawui idanö saukhu sifao bawango'oi irugi aheta mbu sifao wilowilo/go'oisö. Lala da'e abölö ehao moroi ba nitöwö, na nitöwö tola toröi duhe mbu. Ha ya'i lö fataha ba rumbi/alio obou.
* Na no laheta mbu, awena la'ohe banaha wanatawi, la igise'ise'ö wogogoi enaö teboloso wa'afalemba khönia nasio.
* Na no mutatawi ba lafadoro wombayoini asio sino muhama (*garam yang sudah dihaluskan*) irugi fagölö fefu tebayoini asio.
* Awena mu tulo (*ditimbang*) ba wali'era, lafasusu mbalö ma lafahie sambusambua nahia teföfögö, so zi sambua hie (*± 1 Kg*), ba so göi zi matonga hie (*± ½ Kg*).
* Na no la asioni ba lafa'anö bakha ba Rumbi (*kendi dari tanah liat*) ba la'olohuni mbawa rumbi nomege faoma mowa wino sino lakuba uli ba lahaogö wamöbö.
* Na no irugi tölu ngaluo, ba maulu sa'e wano isösö nagolenia asio lafotöi ia sa'e "Ni'owuru" (tenga bawi sawena mutaba), ba tola sa'e mu'asosoi'ö na labali'ö diwo. Lala wangasosoi'ö ni'owuru so ha'uga ngawalö:
** Latunu ma Lafaga, fatua lö latunu/lafaga ba si'oföna musasai enaö aheta nasio soya, ba tolagöi murinogö ba zilö ara ha alidifaö(*setengah masak*), awena latunu/lafaga ba dete mbo geu ma mbo zole irugi asoso.
** Larinogö (Li Indonesia *direbus*), fatua lö laronogö ba si'oföna musasai enaö aheta nasio soya, awena larinogö, ba tola göi lafaogö wangami simane bawa sare, baŵa soyo, baŵa soyo, ba so göi zobe'e undre enaö a'usö zikhalania na no asoso,  ba tanöbö'önia.
** Lasala (Li Indonesia *digoreng*) ba dete mbalanga (*kuali*).
** Ba tanöbö'önia.

## Umbu
Niha Italia

**Niha Italia** no töi niha si no mangai Italia tobali negara resmi same'e dokumen resmi simane pasport ba dokumen resmi tanöbö'ö. Arakhagö fefu niha Italia toröi ba negara Italia ba Eropa, ba hiza ato göi ira zi toröi ba negara-negara bö'ö simane ba Brazil (arakhagö 33 juta), Argentina (25 juta), AS (17 juta) btn.